Prognoza meteo, 1 mai. Vreme de grătar. Zonele cu cele mai mari temperaturi
- Antonia Hendrik
- 1 mai 2024, 06:34
01Prognoza meteo. Administraţia Naţională de Meteorologie (ANM) a emis prognoza pentru miercuri, de Ziua Muncii. Meteorologii anunță o vreme caldă, cu temperaturi la scara întregii ţări între 17 până la 24 - 25 de grade. Izolat, precipitațiile își vor face simțită prezența. Joi, 2 mai 2024, temperaturile vor ajunge la 21 de grade Celsius. Vineri, 3 mai, va fi o maximă de 20 de grade, iar sâmbătă, 22 de grade.
Prognoza meteo, 1 mai. Unde va ploua
Potrivit ANM, ultima lună de primăvară va debuta cu o vreme în general frumoasă iar în noaptea de sâmbătă spre duminică vor fi temperaturi minime pozitive în toată ţara.
Regimul termic va fi în continuare caracterizat de valori mai mari decât cele normale pentru începutul lunii mai în cea mai mare parte a ţãrii. Îndeosebi din orele serii, cerul se va înnora treptat în sud-estul şi în centrul ţării, iar în restul teritoriului va fi variabil.
Noaptea, temporar va ploua, local în Dobrogea şi în Muntenia şi pe alocuri în Transilvania. Vântul va sufla slab şi moderat, cu intensificări în sudul Banatului, iar ziua, temporar şi în sudul, centrul şi nord-vestul teritoriului, precum şi la munte.
Temperaturile maxime se vor încadra între 16 grade pe litoral şi 25 de grade în vest şi nord-vest, iar cele minime vor fi cuprinse între 2 şi 13 grade.
Prognoza meteo, 1 Mai. Sursa foto: Pixabay
Cum va fi vremea în București de 1 mai
Prognoza meteo, 1 mai. În ceea ce priveşte precipitaţiile, Elena Mateescu a precizat că, în Bucureşti, în special miercuri şi joi, începând din orele serii, sunt posibile averse de scurtă durată, în cantităţi foarte mici. Mai exact, în Capitală regimul termic va fi caracterizat de valori normale pentru debutul lunii mai.
Cerul va avea înnorări, mai accentuate noaptea, când temporar va ploua slab. Vântul va sufla moderat, temporar cu uşoare intensificări pe parcursul zilei, cu viteze la rafală de până la 45 km/h. Temperatura maximă se va situa în jurul valorii de 22 de grade, iar cea minimă va fi de 10…12 grade.
Prognoza meteo, 1 Mai. Sursa foto: Pixabay
Prognoza meteo principalele orașe din România
ANM a emis prognoza meteo pentru miercuri, 1 mai 2024, pentru principalele orașe ale României. Mai jos aveți temperaturile maxime, șansele de precipitații, umiditatea și viteza vântului:
Timișoara: 24 grade Celsius, Precipitații: 0%, Umiditate: 42%, Vânt: 18 km/h
Oradea: 25 grade Celsius, Precipitații: 0%, Umiditate: 41% Vânt: 13 km/h
Cluj Napoca: 23 grade Celsius, Precipitații: 0%, Umiditate: 42%, Vânt: 21 km/h
Sibiu: 22 grade Celsius, Precipitații: 10%, Umiditate: 44%, Vânt: 14 km/h
Alba Iulia: 23 grade Celsius, Precipitații: 20%, Umiditate: 45%, Vânt: 18 km/h
Craiova: 22 grade Celsius, Precipitații: 0%, Umiditate: 50%, Vânt: 23 km/h
Târgu Jiu: 21 grade Celsius, Precipitații: 0%, Umiditate: 48%, Vânt: 18 km/h
Bacău: 22 grade Celsius, Precipitații: 10%, Umiditate: 41%, Vânt: 16 km/h
Miercurea Ciuc: 18 grade Celsius, Precipitații: 10%, Umiditate: 46%, Vânt: 19 km/h
Brașov: 20 grade Celsius, Precipitații: 20%, Umiditate: 44%, Vânt: 14 km/h
Ploiești: 21 grade Celsius, Precipitații: 10%, Umiditate: 46%, Vânt: 23 km/h
Buzău: 22 grade Celsius, Precipitații: 0%, Umiditate: 46%, Vânt: 27 km/h
Târgoviște: 21 grade Celsius, Precipitații: 0%, Umiditate: 46%, Vânt: 23 km/h
București: 21 grade Celsius, Precipitații: 0%, Umiditate: 55%, Vânt: 24 km/h
Iași: 23 grade Celsius, Precipitații: 0%, Umiditate: 38%, Vânt: 14 km/h
Galați: 22 grade Celsius, Precipitații: 0%, Umiditate: 41%, Vânt: 16 km/h
Brăila: 22 grade Celsius, Precipitații: 0%, Umiditate: 44%, Vânt: 18 km/h
Constanța: 16 grade Celsius, Precipitații: 10%, Umiditate: 65%, Vânt: 19 km/h
Tulcea: 21 gade Celsius, Precipitații: 0%, Umiditate: 46%, Vânt: 21 km/h, potrivit ANM.